Murray Halberg

Sir Murray Gordon Halberg (Eketāhuna, 1933ko uztailaren 7a - 2022ko azaroaren 30a) zeelandaberritar atleta izan zen.

Errugbian jokatu zuen gaztetan, baina lesio larri batek erretiratzera behartu zuen eta Arthur Lydiard entrenatzailearen laguntzarekin atletismoan aritu zen.

1956ko Udako Olinpiar Jokoetan 11. postuan geratu zen 1.500 metroko lasterketan. 1960ko Udako Olinpiar Jokoetan urrezko domina lortu zuen 5.000 metroko lasterketan, eta bosgarren geratu zen 10.000 metrokoan.

1958ko eta 1962ko Commonwealth Txapelketetan hiru miliako lasterketako txapelduna ere izan zen.

Gero, jarduera filantropikoetan aritu zen eta kondekoratu egin zuten.

Zeelanda Berriko atletak
Olinpiar Jokoetako dominadunak atletismoan
1960ko Udako Olinpiar Jokoetako dominadunak
1956ko Udako Olinpiar Jokoetako atletak
1960ko Udako Olinpiar Jokoetako atletak
1964ko Udako Olinpiar Jokoetako atletak